হারলেম রেনেসাঁস আফ্রিকান-আমেরিকান সংস্কৃতি, সামাজিক পরিচয় এবং শিল্পের সেই উজ্জীবনের প্রবন্ধন, যা সমসন্ত কালো আমেরিকানের জাতিসত্তার পরিচয় প্রতিষ্ঠার সঙ্গে সঙ্গে তাঁদের সাহিত্য এবং সংস্কৃতির আন্তমর্যাদা এবং বিশ্বাসকে সুনিশ্চিত দিকদর্শন হিসেবে প্রতিষ্ঠা প্রদান করে। হারলেম রেনেসাঁসের এই আন্দোলনের মূল ঘটনাগুলো ঘটেছিল নিউইয়র্কের হারলেম নামক স্থানে এবং সে-কারণেই একে হারলেম রেনেসাঁস বলা হয়। হারলেম রেনেসাঁসের সূত্রপাত হয়েছিল ১৯২০ সালে। ১৯২৫ সালে এলেইন লকের সংকলনের নামকরণ অনুযায়ী হারলেম রেনেসাঁস আন্দোলন (নিউ নিগ্রো মুভমেন্ট) ‘নতুন নিগ্রো আন্দোলন’ নামে পরিচিতি লাভ করে। এই আন্দোলন আমেরিকায় আফ্রিকা থেকে আগত বিরাটসংখ্যক কালো মানুষের (great migration) দ্বারা প্রভাবিত হয়েছিল এবং হারলেমই ছিল এই দেশান্তরি কালো মানুষের কেন্দ্রস্থল। তবে মোটামুটি একটি দীর্ঘ সময়ই হারলেম রেনেসাঁসের আন্দোলন চলেছিল এবং ১৯৩০ সাল পর্যন্ত স্থায়ী হয়েছিল। হারলেম রেনেসাঁস অভিযান আমেরিকান সাহিত্য-শিল্প-সংস্কৃতিকে পুনরুর্জীবন দান করে। যদিও এই আন্দোলনের কেন্দ্রস্থল ছিল হারলেম এবং নিউইয়র্কের ম্যানহাটনের পৌর এলাকা, তবে হারলেম রেনেসাঁসের এই আন্দোলন কানাডার দক্ষিণাঞ্চলের কালো লেখক এবং প্যারিসে অবস্থানকারী ক্যারিবীয় দ্বীপাঞ্চলের লেখকদেরও প্রভাবিত করেছিল। আফ্রিকান-আমেরিকানদের সাহিত্য-সংস্কৃতির এই পুনরুজ্জীবনের মূল প্রেরণাশক্তি ছিল তাঁদের লোককাব্য এবং লোকসাহিত্য। হারলেম আন্দোলনে আফ্রিকান-আমেরিকান লেখকরা পুনরায় আবিষ্কার করেন যে, তাঁদের সাহিত্য এবং কাব্য নির্মাণের মূল প্রেরণা হচ্ছে আফ্রিকান-আমেরিকানদের উচ্চারণ-পদ্ধতি, তাঁদের লেখক-উপাদান এবং প্রবাদসমূহ। নতুন নিগ্রো প্রজন্মের মানুষেরা ঊনবিংশ শতাব্দীর শেষের দিক থেকেই রাজনীতি-সচেতন হয়ে ওঠে। তারা তাদের ইতিহাস লিখতে শুরু করেই জার্নাল প্রকাশ করে, কলেজ-বিশ্ববিদ্যালয়ে অধ্যয়ন শুরু করে এবং নাগরিক অধিকারসমূহ সম্বন্ধে সচেতন হয়ে ওঠে। তারা তাদের আফ্রিকান, আফ্রো-ক্যারিবিয়ান এবং আফ্রিকান-আমেরিকান অসিন্তত্বের শিকড়-সন্ধানী হয়ে ওঠে এবং তা নথিভুক্ত করা শুরু করে। তারা এটাও অনুধাবন করে যে, আফ্রিকান-আমেরিকান লোকসাহিত্যেই তাদের সাহিত্য-সংস্কৃতির প্রধান উপজীব্য বিষয় এবং তারই আশ্রয়ে সাহিত্য-সংস্কৃতির সৃষ্টিতেই তারা মানবিক মুক্তি লাভ করতে পারে। দরিদ্র আফ্রিকান শ্রমিকরা তাদের জীবনধারণের জন্য যেসব আসবাব ব্যবহার করতো, তাদের দৈনন্দিন জীবনাচার, কথোপকথন, সংগীত, ছড়া, পদ্য, কবিতা রূপকথা, উপকথা, খ্রিষ্টবাদ সম্বন্ধীয় মূলত অসাম্প্রদায়িক যন্ত্রসংগীত ও গান এবং শিশুদের জন্য রচিত ছড়া, পদ্য ইত্যাদি, এর বহুলাংশই ছিল উপদেশমূলক এবং খ্রিষ্টবাদের মানবিক মূল্যবোধের প্রকাশ। বস্নুজ এবং জাজ যন্ত্রসংগীত ইত্যাদি দ্বারা প্রভাবিত হয়েছিল তরুণ নতুন নিগ্রো জনপদ। এই লোকসাহিত্যে প্রকাশ পেয়েছিল মানবিক ইতিহাসের সবচেয়ে বড় নির্যাতনের উদাহরণ হিসেবে এবং এই সামাজিক অন্যায়-নির্যাতনের বিরুদ্ধে আফ্রিকান-আমেরিকান লোকসাহিত্যের সেসব বীরত্বগাথাই উদ্বুদ্ধ করেছিল নতুন নিগ্রো জনপদের মানুষকে। সেই আন্তবিশ্বাসী লড়াকু কালো মানুষেরা তাদের ঐতিহ্য আশ্রয় করে সৃষ্টি করেছিল বিংশ শতাব্দীর নতুন সাহিত্য, যা অসংকোচে বিশ্বসাহিত্যের আসরে তাদের স্থান করে দিয়েছে। সেই নিগ্রো লোকসাহিত্য থেকে কিছু উদাহরণ তুলে ধরার চেষ্টা করা হয়েছে নিচের পঙ্ক্তিসমূহে।